Krister Stendahl

**Krister O:son Stendahl** (1921–2008) var en svensk luthersk teolog og nytestamenteforsker som var luthersk biskop i Stockholms stift fra 1984 til 1988. Før sin bispeperiode var han i mange år professor og dekan ved Harvard Divinity School, og returnerte til USA i 1989 hvor han tjente som professor emeritus ved Harvard og underviste ved Brandeis University.
## Liv og virke
### Bakgrunn
Krister Stendahl var sønn av sivilingeniør Olof Stendahl og Sigrid Ljungquist. 
### Prest
Han ble ordinert i 1944 som prest i Svenska kyrkan. Han var assisterende pastor i *Västerhaninge* menighet fra 1944 til 1946, studentprest i Uppsala fra 1948 til 1950 og ble teolog. Atendahl studerte i Cambridge og Paris i 1951, var førsteassistent i eksegetikk i Uppsala fra 1951 til 1954 og ble teol.dr. og førsteamanuensis i eksegese i Det nye testamente i 1954. 

Han var adjunkt ved Harvard University årene 1954-1956, førsteamanuensis 1956-1958, professor 1958-1984 og president for *Harvard Divinity School* 1968-1979. 

Stendahl forsvarte sin avhandling ved Uppsala universitet med en avhandling om Det nye testamente, «The School of St. Matthew: And Its Use of the Old Testament» (1954). Han er kanskje mest kjent for sin artikkel «The Apostle Paul and the Introspective Conscience of the West». Denne artikkelen, så vel som en senere tekst, «Paul among Jews and Gentiles», søker å formidle en ny tankegang i studiet av apostelen Paulus. Stendahl stiller spørsmål ved mye av det forskning fra Augustin og utover har slått fast om emnet. Ifølge Stendahl har den ikke i tilstrekkelig grad søkt å sette Pauls avhandling i sammenheng med det omkringliggende intellektuelle miljø og historiske kontekst. Stendahl har på sin side fokusert på spenningene som fantes i den tidlige kristne verden mellom jødekristne og ikke-jødiske konvertitter.

Etterhvert som Stendahl fordypet seg i studier av den jødiske konteksten rundt Det nye testamente, utviklet han også en stor interesse for jødiske studier og var aktiv i ulike institusjoner som arbeider for å utvide og utdype den jødisk-kristne dialogen.

Stendahl var medlem av *Studiorum Novi Testamenti Societas* i 1954, *Nathan Söderblom Society* i 1955, og *American Academy of Arts and Sciences* i 1962. Han var æresdoktor ved *Upsala College* i 1963, *Thiel College* i 1965, *Colby College* i 1970, *Carthage College* i 1971, *St. Olaf College* i 1971, *Whittier College* 1971, *Susquehanna University* 1973, *Miami University* i Oxford i Ohio 1978, *Brandeis University* 1981,* Wittenberg University* 1983, *Harvard University* 1985, og *St. Andrews University* 1985.
### Biskop av Srockholm
I 1984 ble han kalt til luthersk biskop av Stockholm. I dette embedet arbeidet han blant annet for å styrke Svenska kyrkans engasjement for fred, rettferdighet og skaperverkets bevaring. Men han tok også til orde for ordinasjon av kvinner, som han allerede hadde publisert et viktig eksegetisk verk om i 1966 under tittelen *The Bible and the Role of Women*, og for homoseksuelles interesser og rettigheter i kirken.

### Familie
Han giftet seg med Brita Johnsson (1925-2016) i 1946, datter av pastor Johan 'Jive' Johnsson og Ingeborg Normann.Han var far til sønnene John og Daniel og datteren Anna Langenfeld. Han bodde i Cambridge og på Nantucket i Massachusetts.

## Verker ui utvalg
* Stendahl, Krister. *The school of St. Matthew, and its use of the Old Testament.* Uppsala: C. W. K. Gleerup, Lund, 1954; 2nd ed. 1968.
* Stendahl, Krister. *Scrolls and the New Testament.* NY: Harper, 1967; SCM Press, 1958. Reprint 
* Stendahl, Krister. *The Bible and the Role of Women.* Philadelphia: Fortress Press, 1966. 
* Runyon, Theodore and Krister Stendahl. *What the Spirit is Saying to the Churches: Essays.* Hawthorn Books, 1975. 
* Stendahl, Krister. *Paul Among Jews and Gentiles and Other Essays.* Philadelphia: Fortress Press, 1976. 
* Stendahl, Krister. *Meanings: The Bible As Document and As Guide.* Fortress Press, 1984. 
* Stendahl, Krister. *Holy Week Preaching.* Philadelphia : Fortress Press, 1985. 
* Stendahl, Krister. *Final Account: Paul's Letter to the Romans.* Augsburg Fortress, 1995. 
* Stendahl, Krister. *Energy for Life: Reflections on a Theme: "Come Holy Spirit, Renew the Whole Creation".* Paraclete Press, 1999.  
* Nickelsburg, George and George Macrae, eds. *Christians Among Jews and Gentiles: Essays in Honor of Krister Stendahl on His 65th Birthday.* Fortress Press, 1986. 
* Horsley, Richard A., ed. ''Paul and Politics: Ekklesia, Israel, Imperium, Interpretation. Trinity Press, 2000. 
* Stendahl, Krister. "The Role of the Bible in the Theology of the Future," The Dynamic in Christian Thought, Villanova Theological Symposium, Volume I, Ed. Joseph Papin (Villanova University Press,1970), pp.&nbsp;44–51.
* Stendahl, Krister. "On Earth as it is in Heaven - Dynamics in Christian Eschatology", The Escaton: A Community of Love, Villanova Theological Symposium, Volume V, Ed. Joseph Papin (Villanova University Press, 1971), pp.&nbsp;57–68.
* Stendahl, Krister, "A Letter in Honor of Dr. Papin", Transcendence and Immanence, Reconstruction in the Light of Process Thinking, Festschrift in Honor of Joseph Papin, ed. Joseph Armenti (The Abbey Press: St. Meinrad, 1972), p.&nbsp;5.
## Referanser

## Litteratur

* 

* 

*